**ЈАВНИ ПОЗИВ**

Министарство просвете, науке и технолошког развоја оглашава јавни позив за ангажовање консултаната за активности на пројекту „**Развој капацитета за превенцију насилног екстремизма кроз образовање у средњим школама у Републици Србији-постављање основа“** за обаваље следећих послова:

1. **Консултанте-тренере ( 4 особе)**

**Дужности/задаци:**

-Учешће у припремним експертским састанцима.

-Израда и реализација програма ТоТ обуке за наставнике и стручне сараднике у средњим школама. Програм обуке треба да обухвати разумевање процеса радикализације и феномена насилног екстремизма, фактора ризика и протективних фактора, фактора „привлачења“ и „гурања“, моделе превентивних активности у установама образовања и васпитања и на локалном нивоу.

-Израда и реализација програма обуке за оснаживање вршњачких тимова у средњим школама за превенцију насилног екстремизма и радикализације.

-Праћење и извештавање о активностима реализованим у установама након завршене обуке.

1. **Консултанте-предаваче (3 особе)**

**Дужности/задаци:**

-Учешће у приремном експертском састанку и припрема материјала из области разумевања процеса радикализације, насилног екстремизма, интерсекторске сарадње у превенцији насилног екстремизма, превентивној улози система образовања и васпитања и ресурсима установа образовања и васпитања у превентивном деловању.

-Сарадња са консултантима тренерима на изради програма ТоТ обуке и обуке за вршшњачке тимове у средњим школама.

**Критеријуми за пријављивање за обаваљање послова за консултанте-тренере су:**

-Поседовање референци којима се доказују вештине везане за осмишљавање и вођење тренинга.

-Поседовање референци којима се доказује искуство у непосредном раду са ризичним групама деце и младих.

-Поседовање референци којима се доказује искуство у области безбедности и безбедносне културе младих

**Критеријуми за пријављивање за обаваљање послова за консултанте-предаваче су :**

-Поседовање референци којима се доказују знања и вештине у области развоја безбедносне културе младих.

-Поседовање референци којима се доказује искуство у области превенције ризичних облика понашања младих.

 Заинтересовани кандидати и кандидаткиње достављају своје биографије и мотивационо писмо у електронском формату на следећу е-адресу: mihreta.fejzula@mpn.gov.rs са јасно назнаком за предмет : Јавни позив за ангажовање консултаната за активности на пројекту „Развој капацитета за превенцију насилног екстремизма кроз образовање у средњим школама у Републици Србији-постављање основа“

 Рок за подношење пријава је 7 (седам) дана од дана објављивања овог јавног позива на веб страници Министарства. Непотпуне и/или неблаговремене пријаве ће се сматрати неважећим.

 Ако имате било каквих питања, молимо контактирајте на ел. адресе наведене за пријаву. Датум почетка ангажовања биће одређен после завршетка конкурса. Министарство просвете, науке и технолошког развоја контактираће кандидате који уђу у ужи избор.